Jul 25,2016
ఎన్‌ఎస్‌ఈ బోర్డులోకొత్తగా ముగ్గురు డైరెక్టర్లు..
ముంబయి : నేషనల్‌ స్టాక్‌ ఎక్స్ఛేంజే బోర్డులో కొత్తగా ముగ్గురు పబ్లిక్‌ ఇంట్రెస్ట్‌ డైరెక్టర్లను నియమించింది. ఇందులో ఇన్పోసిస్‌ మాజీ డైరెక్టర్‌ మోహన్‌దాస్‌పై తో పాటు కార్పొరేట్‌ వ్యవహారాల మాజీ కార్యదర్శిగా పనిచేసిన నవీద్‌ మసూద్‌, కేపీఎంజీ ఇండియా మాజీ డిప్యూటీ చీఫ్‌ ఎగ్జిక్యూటివ్‌ డినేష్‌ కనబర్‌ కూడా ఉన్నారు. మోహన్‌ దాస్‌ గతంలో ఇన్పోసిస్‌ సీఎఫ్‌ఓగా పనిచేశారు. ప్రసుత్తం మణిపాల్‌ గ్లోబల్‌ ఎడ్యూకేషన్‌ సర్వీస్‌ చైర్మన్‌గా వ్యవహరిస్తున్నారు. గతంలో ఆయన స్టార్ట్‌ప్‌ ఎకో సిస్టమ్‌ తయారీలో కీలక పాత్ర పోషించారు. ఏరిన్‌ క్యాపిటెల్‌లో ఆయన కీలక వ్యక్తి. నేషనల్‌ స్టాక్‌ ఎక్స్చ్‌ంజీ (ఎన్‌ఎస్‌ఈ)లో చైర్మన్‌తో సహా పది మంది బోర్డు డైరెక్టర్లు ఉన్నారు. కాంపిటీషన్‌ కమిషన్‌ ఆఫ్‌ ఇండియా మాజీ చీఫ్‌గా పనిచేసిన అశోక్‌ చావ్లా చైర్మన్‌గా కొనసాగుతున్నారు. వచ్చే జనవరితో అశోక్‌ చావ్లా పదవీకాలం ముగుస్తుంది.
మీ స్నేహితులకు రికమెండ్ చెయ్యండి